চা-বাগানকে বলা হয় ‘এনক্লেভড ইকনমি’। প্রায় ১৫০ বছর আগে ভারতের বিভিন্ন রাজ্য থেকে শত শত মানুষকে ভিটেমাটি থেকে উৎখাত করে বাগিচা শিল্পে নিয়োগ করা হয়। তার পর থেকে এই শ্রমিকদের জীবন সম্পূর্ণ বাগিচাকেন্দ্রিক। বাগিচা অর্থনীতির ভেতরেই এঁদের জীবন-মৃত্যু। এনক্লেভড ইকনমিতে জীবিকার কোনও বিকল্প সম্ভাবনাও থাকে না। সঙ্গত কারণে চা-শ্রমিকদের জীবন ও জীবিকার সম্পূর্ণ দায় মালিকপক্ষের। আমাদের দেশে একমাত্র বাগিচা শ্রমিকদেরই নিজস্ব বাড়িঘর বা বাস্তুজমির কোনও অধিকার নেই। কাজ না থাকলে গৃহহীন হওয়ার সম্ভাবনা প্রবল।